ming030890/wiki-yue-high-quality huggingface dataset:
菓月5號

菓月5號（法文：5 Fructidor），亦叫三文魚日（法文：Saumon），係法國共和曆入面每年嘅第335日，離年尾重有30日（閏年31日）。
菓糖

菓糖，又寫果糖，泛指生菓提煉出來嘅糖。化學上內含菓醣同葡萄醣。
菓月4號

菓月4號（法文：4 Fructidor），亦叫六棱大麥日（法文：Escourgeon），係法國共和曆入面每年嘅第334日，離年尾重有31日（閏年32日）。
菓月9號

菓月9號（法文：9 Fructidor），亦叫甘草日（法文：Réglisse），係法國共和曆入面每年嘅第339日，離年尾重有26日（閏年27日）。
菓月6號

菓月6號（法文：6 Fructidor），亦叫玉簪花日（法文：Tubéreuse），係法國共和曆入面每年嘅第336日，離年尾重有29日（閏年30日）。
菓醣-6-磷酸

菓醣-6-磷酸（粵讀：gwo² tong⁴ luk⁶ leon⁴ syun¹，英文：fructose 6-phosphate）係生物體內嘅常見分子，亦係醣解作用嘅過程中，生成產物之一，屬於酮醣。
醣解作用中，菓醣-6-磷酸係葡萄醣-6-磷酸喺磷酸葡萄醣異構酶（英語：Phosphoglucose isomerase）嘅催化之下所形成。之後又會經由磷酸菓醣激酶（Phosphofructokinase）催化，消耗三磷酸腺苷分子一粒，產生菓醣-1,6-雙磷酸，係糖解作用中嘅第二次磷酸化作用。
相互資訊

喺考慮兩個隨機變數嗰陣時，相互資訊（mutual information）指嘅係透過觀察第一個變數能夠得知嘅有關第二個變數嘅訊息。
相似度量度

相似度量度（粵拼：soeng1 ci5 dou6 loeng4 dok6；英文：similarity measure）喺統計學上係泛指一啲可以畀個數出嚟，表示兩嚿物體「有幾相似」嘅嘢。
例子可以睇吓歐幾里得距離同雅卡德指數呀噉。
相似矩陣

線性代數裏頭對於兩個n × n矩陣同，存在有一n × n可逆矩陣令到嘅話，噉A同B互相爲相似矩陣。
呢種變換叫做矩陣嘅相似轉換，又叫共軛。喺一般線性羣，相似性同共軛類相同，啲相似矩陣都得叫做共軛；但喺佢一給定子羣H當中，共軛嘅概念可能相較於相似性會有多啲限制，因為要求個要喺子羣H之中揀。
從線性變換代表嘅意義嚟講，代表喺一個坐標系內對 做變換；而就相當於戥唔係一個體系（坐標基）當中描述嘅，攞做唨噉嘅變換之後可以好似噉喺一個體系內攞嚟幫做變換。代表轉原有嘅坐標基去第個基度、嚟令到啲可以啱返個應有嘅向量畀處理；經過處理之後再攞轉返原來個基度。攞語言嚟比喻就係幫客家人暢錢，聽到客家話「gim1」（）即按照「對應規律」（，呢度只涉及「i>a，2>4」）理解成粵語「gam1」（金），「暢」（）成銀之後再將「ngan4」逆轉（）返客家話「ngin2」噉。從客家人嘅角度嚟睇，「gim1」到「ngin2」（即）即係粵語嘅暢錢（），只不過可能唔似粵語叫做「暢」啫。當中需要改變嘅係自己理解同埋生成啲語音信號嘅方式（，），即改變自己個「基底」嚟啱返啲人客；一唔係就會錯解啲「gim1」音成「兼」。
相反環

喺代數學裡面，一個環嘅相反環係另一個環，佢有同樣嘅元素同埋加法，但係個乘法係調轉次序嚟做嘅。講清楚啲，一個環嘅相反環就係，個乘法嘅定義係。嘅相反環通常會寫做，其中「op」係「opposite」嘅意思。相反環可以用嚟講雙模（bimodule），並且好容易將模嘅性質推廣去雙模，因為一個R-S-雙模正正就係一個模。相反環亦都可以用嚟講清楚「左模」（left module）同「右模」（right module）嘅定義。
么半羣、羣、環同代數都可以睇做某種單物件範疇，而相反範疇就推廣咗相反羣、相反環等等嘅概念。

兩者係有唔同嘅。

交換環
一個交換環係同佢嘅相反環同構嘅，因為對任何兩個元素同，都有。

性質
兩個環同構若且唯若佢哋分別嘅相反環同構。
一個環嘅相反環嘅相反環係返佢自己。
一個環同佢嘅相反環係反同構嘅。
一個環係交換環若且唯若佢嘅乘法同反乘法係一樣嘅。
一個環嘅左理想正正就係相反環嘅右理想。
除環嘅相反環都係除環。
一個環上面嘅左模就係相反環上面嘅右模，反之亦然。
相似

相似係幾何學嘅概念，指兩個圖形形狀完全一樣，若果連大細都一樣，就會同時係全等。相似三角形對應嘅三隻角分別相等(AAA)。
喺球面同雙曲幾何入邊係無相似三角形嘅概念嘅，只有全等三角形。
相位

一個波動；degrees 同 radian 表示每個時間點嘅相位。
相位（粵拼：soeng3 wai2 | 英文：phase）係有關波動嘅一個概念。一個實數變數 （例如係時間）嘅週期性函數  嘅相位係一個角度，代表嗰一個點嘅  喺個週期嘅邊一忽。0 度代表週期嘅起始，180 度代表週期嘅一半，而 360 度代表週期嘅最後一點。
相內沙英

相內沙英，係日本嘅一個女藝人同埋配音員。
相交

相交（英文：intersection）喺幾何學上係指兩嚿或者以上嘅物體（直線或者平面呀噉）都包含嘅點或者線。
表面效度

表面效度（face validity）係指一個量度方法就噉望落有幾合乎佢理應要量度嘅嘢，通常話「一個量度方法有表面效度」喺正式科研上唔會俾人接受。
衫女星

衫女星（Dejanira），即係小行星157，係太陽系小行星帶嘅一粒小行星，喺1875年12月1號發現。
表面波

表面波（粵拼：biu2 min6 bo1）係泛指喺物體（例如係水體）嘅表面傳播嘅一種波動。
表面科學

表面科學（surface science）係物理學同化學上嘅一系列研究，研究响兩個唔同嘅相之間條交界位嗰度發生嘅物理同化學現象。
表面張力波

表面張力波（capillary wave）係波動嘅一種，指沿住一個流體（例如係水）嘅相邊界（簡單講係表面）行進、而且動力同相速度受表面張力主宰嘅波動。例子可以睇石仔跌落水嗰陣會令水面產生嘅漣漪（ripple）。
表面積

表面積（粵拼：biu2 min6 zik1），全名表面面積，係物體同外界間嘅面積，即係物體嘅表面面積。有時物體可分割出好幾個面，呢幾個面嘅面積，加埋就係表面積。
一啲形狀規矩嘅物體都有固定公式嚟計佢嘅表面積。但喺科學上，物體表面積會涉及效能（好似化學物質），一大嚿表面積相對唔大，好難同外界產生化學反應，但整成粉之後會將表面積增大而變易。一嚿鐵唔會燒着，但整成粉就識着火。物理上，一大嚿嘅物質當中，表面積越細就越難散熱。如果整成扁形，噉表面積會加大，從而好快散熱。生物恆溫或消化速度都同表面積有關。
翠田街足球場

翠田街足球場，香港足球場之一，喺沙田翠田街，英文叫Chui Tin Street Soccer Pitch。行政上歸沙田區。設施有硬地球場。以及五人足球場。隔籬有沙田車公廟。
翠竹街道

翠竹係中國廣東深圳羅湖區下邊嘅一個街道，叫翠竹街道，下轄12個社區。
石圍角公共圖書館

石圍角公共圖書館（英文：Shek Wai Kok Public Library）係香港一間公共圖書館，喺荃灣石圍角邨石芳樓215-219號。
石坂千尋

石坂千尋 ，係日本嘅一個女演員。

拍過嘅作品一覽
呢個表唔完整，歡迎加料。
石圍塘街道

石圍塘街道係中國廣東省廣州市荔灣區轄下嘅一個街道，喺廣州市市區西南部。轄區總面積5.18平方公里，下轄13個社區，總人口5萬人，其中常住人口2.7萬人。

參考資料
〈主要單位及各行政街服務機構〉。荔灣區政府網站。喺2008年9月3號搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
石圍塘路

石圍塘路（注意塘字有陽上變調，粵拼：sek6 wai4 tong2 lou6）係中國廣東廣州嘅東西走向馬路，喺荔灣區芳村。西邊從石圍塘火車站開始，一直向東去到杉欄下街。

概要
全長150m，闊10米，雙向2車道，其中近杉欄下街段凈限單車出入。
石坂元氣

石坂元氣（粵拼：sek6 baan2 jyun4 hei3；日文：石坂 元気(Ishisaka Kenki)；1993年7月13號—）係日本足球員，富山縣人，司職後衞，效力富山勝利。
羅拔·阿塞羅德

羅拔·阿塞羅德（Robert Axelrod，1943年5月27號—）係美國一位政治學家。
羅拔二世

羅拔二世（法文：Robert II，972年3月27號—1031年7月20號）係法蘭西王國國王，996年到1031年在位。
羅拔·赫遜·獲加

羅拔·赫遜·獲加（英文：Robert Hudson Walker，1918年10月13號—1951年8月28號）係一位美國演員，喺亞弗列·希治閣嘅驚悚片《火車怪客》中飾演反派，條片喺佢死前冇耐上映。
佢一開始扮演嘅係年輕鄰家男孩嘅角色，時不時扮演二戰士兵。其中一個角色係喺二戰史詩片《自君別後（英文：Since You Went Away）》中同佢第一任老婆珍妮花鍾絲演對手戲。佢亦喺《彩雲仙子（英文：Till the Clouds Roll By）》中飾演哲羅姆·科恩。30歲時，佢兩次離婚，患有酗酒同埋精神疾病，同鍾絲痛苦嘅分居同埋離婚又加劇咗呢啲疾病。
被轉校生

《被轉校生》（韓語：한공주），係2014年嘅南韓片，由真實事件密陽性暴力案度改編返嚟，講述咗青少年欺凌同社會現實問題，由李修振執導，千玗嬉做主角。透過呢套片嘅主角韓恭珠嘅遭遇，可以睇到青少年之間嘅連鎖暴力，同埋學校、家庭、社會之間嘅病態係點樣將一個活潑開朗嘅女仔推上絕路。
袴田裕太郎

袴田裕太郎（1996年6月24號—）係日本足球員，打後衞位置，效力橫濱FC。
被套

被套係套住張被（尤其係羽絨被）嘅布，可以保護入面張被，亦方便清洗。
被治者同意

被治者同意（英文：Consent of the governed）係一個政治哲學嘅概念，代表住一個政府理論上一定需要，先至能夠合法咁管治嘅同意。呢個概念一般同君權神授相對。呢個概念亦都係打擊殖民主義同埋支持人民主權嘅論點之一。世界人權宣言嘅第21條亦提到“人民嘅意志係政府權力嘅基礎”。

全數同意
呢種同意要求每一位受管治嘅人都同意接受管治人，而只要有部分唔接受，就算只係少數，都係國家分離嘅理由。大部分嘅國家，包括所有民主制度嘅國家，都係用大多數同意嚟管治。

假設性同意
喺某啲情況，知道一個人嘅同意唔一定可行，例如喺一個假設嘅情況底下，又或者對於一啲已經唔喺世嘅人嘅同意，所以就唯有用假設性同意。好多時候都會嘗試想像一個人喺自然狀態之下會做嘅決定，特別如果係同接受某一個政府有關。當然，唔少學者都拒絕呢種做法，除咗因爲唔現實之外，亦都因爲未必合邏輯：一個人好少會同意，一個本身自己可以侵犯權利嘅政府，嚟管治個人自己去抵制其他人侵犯佢嘅權利。

塑造性同意
根據宣傳學家 Edward Bernays，佢嘅書 The Engineering Consent (1955) 提及到公共關係嘅技巧，特別係政府點樣影響民意嘅取向。佢表明，“如果民意係能夠控制一個政府嘅運作，政府就一定唔能夠控制民意”。Edward Herman 同 Noam Chomsky 嘅書 Manufacturing Consent (1988) 亦提出咗類似嘅概念，聲稱喺美國嘅主流媒體同埋政府用佢哋報導時事嘅手法嚟“塑造民意”。
被消失的凶案

《被消失的凶案》（英文：A Murder Erased）係2022年上畫嘅港產片，由張兆輝、任達華、邵美琪、陳靜、洪天明主演，羅守耀執導。套戲講一單兇殺案喺調查之後「被消失」變成懸案。
被逼害妄想症

被逼害妄想症喺病理學上係妄想症嘅其中一種，歸類為精神病。
病人長期有有系統、有組織嘅妄想，性格比較敏感、多疑。而大部份病人因為受咗各種妄想嘅影響，表現得易嬲、不安、敵視、多疑、仇恨，嚴重嘅甚至可能出現傷害他人等等行為。一般嚟講，病人成日都信自己俾人迫害、傷害，或者有人對佢不利，往往因為噉樣變得非常嘅謹慎同埋處處防備，一啲好細嘅輕視侮辱，病人可能就會放大嚟睇，變成妄想嘅核心，重成日將相關嘅納入自己妄想嘅世界入面，懷疑呢啲人要惡意虐待、對付佢或者專登撩事鬥非、嘰嘰突突，所以要用行動攞返公道。
同精神分裂症唔同，被逼害妄想症病人嘅妄想內容條理分明、合乎邏輯，會認定某個人或者某個集團要害佢，重講得出對方嘅「陰謀」同埋「策略」，唔似精神分裂者嘅諗法咁荒謬、唔合理。
華盛頓路易斯

華盛頓·路易斯·佩雷拉·德索薩（Washington Luís Pereira de Sousa，1869年10月26號—1957年8月4號）係巴西政治人，做過巴西總統。
華盛頓路易斯喺里約熱內盧出世，後來搬咗去聖保羅州，喺聖保羅州大，喺嗰度做咗一個律師。佢喺聖保羅州從政30幾年，1920年做聖保羅市長、1926年當選總統。
華盛頓路易斯係巴西第一共和國最後一任總統，面對1929年危機，佢唔可以喺經濟大蕭條前加強巴西衰落咗嘅經濟，幾乎冇晒人支持佢。路易斯俾軍事政變推翻，巴西由一個軍政府接替統治。
艾勒美士達豐些卡

艾勒美士達豐些卡（葡文：Hermes da Fonseca；葡文讀音：[ˈɛɾmis roˈdriɡis da fõˈsekɐ]；1855年5月12號—1923年9月9號），全名愛米斯羅德列基斯打浮些卡（Hermes Rodrigues da Fonseca）係巴西嘅軍人同政治人，巴西南大河州嘅聖基布利奧出世。佢喺1910年至1914年間出任巴西總統。佢係首任總統德奧多洛達豐些卡嘅侄仔。
艾勒美士卡利亞爾

艾勒美士卡利亞爾 (Hermes Carleial，1904年3月30號—1954年7月6號 ）係巴西嘅詩人，律師，會計同作家。
艾加·堄著仁

艾加·堄著仁（Edgar Adrian，1889年11月30號—1977年8月4號）係廿世紀初嘅一個英格蘭生理學家。
艾加拉法

艾加拉法（英文：Al-Gharafa SC）係卡塔爾賴揚嘅一間職業足球球會，依家踢緊卡塔爾星級足球聯賽。
艾勒通·些拿

艾勒通·些拿（葡文：Ayrton Senna，葡文（巴西）讀音：[aˈiʁtõ ˈsẽnɐ]；1960年3月21號—1994年5月1號），全名叫艾勒通·些拿·達蕭華（Ayrton Senna da Silva，讀音：[aˈiʁtõ ˈsẽnɐ dɐ ˈsiwvɐ] ( 聽)），香港傳媒一般簡譯做冼拿，係巴西一級方程式賽車手，1988年、1990年、1991年三度幫麥拿侖車隊攞到F1世界冠軍。1994年F1聖馬力諾站，冼拿喺一場撞車意外死咗。
些拿係賽車史上最受歡迎嘅車手，好受車迷嘅愛戴，重被譽為F1史上最偉大嘅車手之一。
艾加·特謝拉

艾加·特謝拉（粵拼：ngaai6 gaa1 dak6 ze6 laai1，Edgar Teixeira，1989年12月1號—），喺葡萄牙出世，係澳門足球運動員，而家澳門足球代表隊嘅成員。
艾勤賢

艾勤賢（粵拼：ngaai6 kan4 jin4；英文：Kevin Barry Egan，1947年—2018年6月17號），係香港大律師，原籍紐西蘭同澳洲昆士蘭。英治時期，佢做過香港政府律政署副首席檢控官，專責廉署案件。後來佢私人執業，亦專接廉署案件。同律師林炳昌及前廉署執行處副處長徐家傑，合稱為廉署「天、地、人」三魔。
2017年，艾勤賢確診患上食道癌或喉癌。經過9個月治療之後，病情有好轉。2018年6月17號晚黑，艾勤賢喺屋企暈低，送往瑪麗醫院之後不治離世，終年七十歳。

官司
艾勤賢喺律政署做主控官嗰時，負責過「楊元龍造馬案」。私人執業後曾代表錢志明處理轟動一時嘅字母小姐案件。2002年8月，前冠軍騎師霍達被控造馬，佢做辯護大律師。
2004年7月15號，艾勤賢被指喺無合法權限或合理辯解下，企圖向一名報章記者披露一名參與廉政公署保護證人計劃嘅女證人身份及資料，事件觸發廉署搜查多間報館。2006年6月16號，佢同另一名涉案律師林炳昌被法庭裁定妨礙司法公正罪名成立，林炳昌入獄四年，艾勤賢入獄兩年六個月。
2009年2月12號，艾勤賢上訴成功，無罪釋放，但林炳昌嘅定罪維持不變，重要加刑。林炳昌卒之喺2010年6月28號上訴成功，獲撤消所有控罪。

屋企人
佢早年喺澳洲結婚，後來離咗婚。有兩個仔，其中一個仔喺2004年死咗。
秋英

秋英，草一種，偏好溫帶氣候。佢啲花多式多樣，原生色以紅白桃三種為主，單瓣種八瓣整齊。花靚，廣為種植，種出好多變種。佢唔使點打理，生到成地都係，粗生到變成野草，世界大多數地方，都睇成入侵物種。生物分類歸入菊科秋英屬，拉丁學名Cosmos bipinnatus，cosmos出自希臘文，描述啲花整齊有序。隻草至常見，cosmos秋英屬代表，然而隻字又有宇宙咁意思，引來其他聯想。原生墨西哥、香港、哥斯達黎加同危地馬拉，畀人帶到世界各地，史上算新培植。
日本喺東亞而言，算早引入大種特種。十八世紀西班牙馬德里植物園，送畀日本，連帶cosmos日文對譯コスモス，約莫明治二十年左近。因而流行唐名都由日本來。實情秋英個名，正正借日文秋櫻字，櫻英諧音而來。日本人叫秋櫻，皆因佢似櫻花，而秋日盛放。
而更常見名叫大波斯菊，一樣日文引入。有人慳個大字，叫波斯菊。大明時寫三才圖會，都有波斯菊，但完全唔同品種。原生地睇，波斯亦唔啦更。大春車菊都由日文來，日本視為正式名稱，當然亦有人省成大春菊。實情秋英花期秋冬到初春。
另外重有其他名，話佢好似掃帚好似梅，叫成苕帚梅、笤帚梅、掃帚梅、帚梅。

十月花
西方北半球而言，秋英睇成十月花，秋季花來。

秋櫻
一九七七年，昭和五十二年，山口百惠有首秋櫻，佐田雅志作曲作詞，唱到好行。香港一九八八年，都有甄楚倩廣東話版隻深夜港灣，一九九五年關淑怡翻唱。
原本秋櫻日文訓做あきざくら，然而首歌就訓做コスモス。首歌太流行，有啲人對咁訓音有啲混亂。而按佐田雅志講，本身首歌叫小春日和，講秋冬間稍暖時間。為免睇成春季，因而制作總監酒井政利改成秋櫻訓コスモス。

適應環境
佢禁爛地，鍾意有陽光嘅地區生。

用途
佢嘅花成日畀人睇同做藥。
秋葉勝

秋葉勝（1984年2月19號—）係日本足球員，司職中場，效力金澤薩維根。
秋葉陽一

秋葉陽一（1983年11月23號—）係日本足球員，司職後衞，效力過橫濱FC，及水戶蜀葵。
秋茄樹

秋茄（粵拼：cau1 ke2；學名：Kandelia obovata），又叫水筆仔（seoi2 bat1 zai2），係紅樹科秋茄屬下一種灌木或喬木，主要生長喺越南北面、海南、香港、廣東、福建、臺灣、琉球群島等地。尤其喺廣東、香港同臺灣、琉球群島嗰邊係世界分佈中心。佢係一樖海岸防護樹種。

形態
秋茄可以生到5米高，有橢圓厚綠葉。4月到8月開五六塊瓣嘅白花，之後唔會結果，而係生綠色長形胚軸，跌落水後飄到第度生第二樖。
秋葉信秀

秋葉信秀（1985年4月10號—）係日本足球員，司職中場，效力過草津溫泉。
秋葉忠宏

秋葉忠宏（1975年10月13號—）係日本足球員，司職中場，效力過市原JEF聯，福岡黃蜂，大阪櫻花，新潟天鵝，德島漩渦，草津溫泉，及SC相模原。
秋葉原

秋葉原（日語：秋葉原；假名：あきはばら；平文式羅馬字：Akihabara）係日本一個以秋葉原站為中心，以大量電子電器賣場、商城同資訊產業企業聚集而聞名嘅電子商圈（電気街）。地理上大致涵蓋東京都千代田區外神田、神田佐久間町、神田花岡町同台東區。秋葉原地區內嘅商店大都係以銷售家電、電腦同相關周邊衍生產品為主，同大阪市的日本橋、名古屋市嘅大須一齊被併稱為「日本三大電氣街」。由於地名較長，當地人經常將佢簡稱為秋葉或アキバ（Akiba）。

簡介
秋葉原喺東京都千代田區，處於環繞東京市中心嘅高速電車山手綫上，山手綫係JR東日本一條環繞成個東京市區嘅電車幹線。作為世界上屈指可數嘅電器街（日文：電気街），而家嘅秋葉原正發生緊日新月異嘅變化。除咗電器商品專賣店之外，商務、飲食等服務功能亦日漸具備齊全，正喺度發展成為一個具有綜合性色彩嘅繁華區域。

起源
喺江戶時代，秋葉原電器街一帶曾經係下級武士嘅居住地。明治之後，日本開始進入電氣化時代，除咗開始使用電燈，1926年NHK嘅電台廣播亦都正式開始。作為瞭解消息以及娛樂活動嘅手段，收音機得以迅速普及。賣電線、配電器、總掣、收音機器件嘅批發商亦隨之成長起嚟。但係太平洋戰爭爆發後，除咗軍事用途以外電機材料變得好難入手，連電燈膽都採取配給制，所以呢類商業買賣陷入咗困境之中。1945年東京大空襲後，成個東京幾乎俾盟軍全面摧毀，秋葉原一帶亦幾乎變成焦土。

遊戲咖啡廳、漫畫茶館
80年代至90年代間，喺電腦嘅普及同埋技術革新浪潮嘅帶動下，電子遊戲界亦呈現出一片盛況。好多遊戲發燒友開始流連於秋葉原。模仿遊戲中嘅場景設定同出場人物裝扮嘅茶館亦都喺嗰陣時出現咗。跟住以服務生Cosplay形式營業嘅咖啡廳亦陸續登場。結合漫畫茶館同遊戲咖啡廳為一體嘅店鋪亦都幾有人氣。秋葉原而家大概有10間以上咁樣嘅店舖，由於日本勞動基準法（日文：労働基準法）嘅原因店鋪一般嚴格按照朝九制度，一般都係八九點鐘開檔，收檔就晏啲。

面向動漫發燒友嘅專門店
經常去秋葉原嘅人當中有好多都係動漫發燒友。以好難入手嘅人氣漫畫家嘅同人雜誌為銷售對象嘅店鋪喺秋葉原日漸增加。出售運氣占卜牌、動漫主人公周邊、玩具、Figure同埋模型嘅鋪頭亦開到成行成市。
秋葉原站

秋葉原站（粵拼：cau1 jip6 jyun4 zaam6，日文：秋葉原駅）係喺日本東京都豐島區嘅一個火車站。
苯丙氨酸

苯丙氨酸（英文：phenylalanine）係一種氨基酸。
苦鳳還巢

《苦鳳還巢》係香港興發影業公司1965年嘅一部粵語片，由莫康時執導，南紅、林家聲主演。

情節
故事講馬奕文娶咗女同學徐靜嫻。婚後，靜嫻同前追求者楊志荃仍有往來，令到奕文十分妒忌，重喺眾人面前指志荃勾引有夫之婦，之後又因其他誤會將靜嫻逐出家門。靜嫻被逐時原來已有奕文骨肉。多年後，誤會澄清，奕文非常懊悔。
苫勤

苫勤（粵拼：sim1 kan4，哈薩克文：Шымкент／Shymkent）係哈薩克嘅一個直轄市，位置喺阿拉木圖州。
苦路

苦路（粵拼：fu2 lou6，拉丁文：Via Crucis）係指耶穌畀人釘十字架之前孭住個十字架行上山嗰段路。而天主教有一種用嚟重現呢個過程嘅宗教活動，就叫「拜苦路」或「聖路善工」，主要喺四旬期嗰陣做。
苫臣堡

苫臣堡（英文：Fort Simpson；Slavey話（英文：Slavey language）：Łı́ı́dlı̨ı̨ Kų́ę́，即係「河流匯合嘅地方」）係加拿大西北地區唯一一條村落，喺黃刀西面500公里（310英里）左右。苫臣堡喺正利亞德河流入麥敬時河嘅位置。
苯六甲酸酐

苯六甲酸酐，仲叫佢蜜石酸酐，係一種碳氧化合物，其分子式係C12O9。苯六甲酸酐係苯六甲酸嘅酸酐，可由苯六甲酸同乙酸酐嘅混合物加熱至120℃製到。常態下嘅苯六甲酸酐係白色可昇華固體。
苯六甲酸酐與CO、CO2等其他由碳與氧構成嘅化合物不太一樣，佢係一種有機物。
苯基

苯基（粵拼：bun2 gei1）係有機化學入面，以苯環做官能團嘅基團。又係常見嘅有機官能團。喺化學界通常簡寫成Ph。分子式係C6H5。
苯基喺好多有機化合物可以搵到，尤其喺苯酚、苯胺等分子結構都有呢啲基團。
苧麻

苧麻（學名：Boehmeria nivea）係蕁麻科苧麻屬嘅植物，原產中國，主要用到佢莖嘅纖維，可以織布同造紙。
覃碧華

覃碧華，香港親中派政治人，曾經參與2023年香港區議會選舉。
見多識廣

《見多識廣》（粵拼：gin3 do1 sik1 gwong2）係廣州電視台搞嘅其中一部遊戲節目，佢係包括咗趣味益智、遊戲服務喺埋一齊嘅文藝類節目。佢通過揀觀眾唔係幾知或成日傳下傳下嘅「粵文化」（包括咗文字、順口簧、地名、典故、美食、愛情俗語等等），佢重通過咗情景演繹、問答搶答，嘉賓PK同專家解釋呢啲方式畀大家提供咗新舊嘅粵文化知識、資訊同潮流。重可以滿足廣州本土新生代、外地新客家人點樣睇廣府文化，同時重畀好多嘅觀眾點樣睇廣州，重提供咗咗大家嘅日常生活方便。而呢個節目係打破咗成個廣東地區，點解晚黑冇粵語趣味競技文化類嘅節目。呢部節目喺2014年4月5號嘅廣州電視台嘅綜合頻道首播，一直播到2014年11月1號嘅最後一集先至結束，總共播咗31集。播咗之後都俾廣州嘅觀眾歡迎咗。

手快有手慢冇
遊戲開頭係由10位選手喺主持人讀嗮題之後再搶答。答啱嘅直接入下關；答錯嘅罰停一次，其他人繼續搶答。最後有7位選手晉級，攞到企位獎。搶答方式係用㩒搶答器鬥快，而呢個關卡喺第6集（2014年5月31號）改版就取消咗。直到第15集（2014年6月28號）先至重新將呢個環節攞返出嚟，改咗係得3條題，答題時間10秒鐘，邊個組答啱得最多題嘅就係贏咗呢關。搶答方式改咗用搖啲唥鐘鼓嚟鬥快搶答。同之前唔同嘅係多咗個大懲罰環節。呢個環節喺2014年7月12號取消咗，直到2014年9月13號先至重新攞返出嚟。

大懲罰環節
手快有手慢冇嘅大懲罰環節係出現喺3條題目答嗮之後，輸咗嗰隊嚟接受懲罰嘅。以下呢個清單就係節目播到而家為止，凈係出咗呢啲環節：
夾氣球
踩乒乓波

拍公仔紙
呢個關卡一般出現喺手快有手慢冇嘅關卡之後，佢係要係上關成功入到呢關嘅7位選手入面，每位都要拍公仔紙，如估出有「見多識廣」嘅LOGO，噉拍到嗰位就係擂主。喺2014年5月10號嗰集開始取消咗。

我至識廣
呢個關卡係由擂主揀位選手一齊PK答題，而且有免答權（啫係畀人哋答），如估肥佬咗嗰位就要接受大懲罰，贏咗嗰位就可以入下輪挑戰。喺2014年5月31號改版就將規則改成6位守擂者同挑戰者一齊答題PK，每答啱一題就有100蚊，邊位贏咗就係擂主，重攞埋企位獎。而呢個關卡喺2014年6月28號就取消咗。

答題限時
參賽者答題限時，最初啲關卡係20秒，得返4——5位參賽者嗰陣就係變咗15秒內，如估得返3位或以下嘅，就係限時10秒。

大懲罰
呢關如估肥佬咗嗰位係接受氹氹轉菊花園，轉都你頭暈嘅懲罰。喺2014年5月31號改版，呢個懲罰就取消咗，改咗係離開表演臺。

揀對手PK
之前呢關入面揀選手係通過嗌數字嚟揀嘅，但係喺2014年6月7號，就改咗係用抽籤嘅方式嚟揀邊個PK。

一錘定音
一錘定音嘅規則係根據一條開放趣味題嚟按返邊啲玩家寫出嚟嘅最近標準答案嗰位嚟實現分組，呢個欄目喺2014年6月28號開放。

百發百中
百發百中嘅規則係以團隊嚟做單位，喺100秒入面答10條題。呢關係先玩完一個隊再玩另一個隊，如估100秒用嗮，就唔畀答題。最後睇邊個組用得最短時間答嗮10條題嘅，就係贏咗嗰組。呢個欄目喺2014年6月28號開放。喺2014年8月23號就改成邊個答啱題數最多嘅，就係贏咗嗰組。

點指兵兵
點指兵兵嘅規則係由兩個組之間，其中一個答題嘅選手要喺主持人問問題之前，事先揀正人哋嗰組嘅事但一個選手嚟答題。呢個欄目喺2014年6月28號開放。喺2014年8月23號就改成3隊嘅其中兩個對手之間嘅PK。

賣豬仔（之前嗌過「一筆out消」嘅名）
呢度唔冇同翡翠台嘅一筆out消節目搞亂。
呢關一般出現喺手快有手慢冇嘅關卡之後。佢係喺兩個隊入面通過內部投票，嚟揀出人哋嗰組最屎嗰位淘汰佢。喺揀出人哋嗰組最屎嗰位方面，輸咗嗰隊揀自己嗰組1位翻生，贏咗嗰隊揀人哋嗰組2位出局。喺2014年7月26號就改咗名嗌「賣豬仔」，而呢個環節喺2014年8月23號就取消咗，改成隊伍全隊隊員淘汰嘅方式。

車輪大戰
呢關一般出現喺手快有手慢冇嘅關卡之後。佢係喺最後凈低嗰3位選手入面按順序抽籤嚟輪流答題，如估半佬答錯，即刻淘汰。凈低最後一位就入神通廣大關卡。呢個環節喺第23集（2014年8月23號）取消咗。

神通廣大
呢關一般出現喺我至識廣嘅關卡之後。佢係喺大屏幕廣播或播出咗密碼之後，上一關過嗮關嘅凈低嗰位參賽者，要喺30秒入面隨便揀獎品，30秒之後就唔畀揀獎品喇，之後一定要將個求先廣播咗嘅密碼喺30秒內重新講返啱嗮出嚟（錯半隻字或半個動作都唔得，唔理你記唔記得廣播嘅密碼，因為密碼凈係廣播一次）先至可以帶走嗮你自己揀嘅獎品。呢個環節喺第26集（2014年9月13號）取消咗。

終極關卡
呢個欄目喺2014年9月13號嘅欄目正式推出。上一關過嗮關嘅凈低嗰位參賽者，要喺限時內答出問題，凈係答啱咗先至可以攞得嗮啲獎品。如估答錯或限時內答唔出嘅話，一定要揀三份獎品唔攞走先至得。

第一位全程通關嘅人
呢個遊戲從節目最開始度做擂主，一直到神通廣大嘅自己講出廣播密碼為止，都過埋關嘅第一個人係第5集（2014年5月10號）嘅「加飛」呢位。而佢通關嘅神通廣大密碼係：「河邊有隻羊，羊邊有隻象。象邊有隻馬騮仔，好似你噉樣。河邊有隻牛，牛邊有隻象。象邊有隻馬騮仔，好似佢噉樣。」

第一位最快半佬帶住擂主離開嘅人
呢個遊戲從節目最開始度做擂主，第一位最快半佬帶住擂主離開（啫係淘汰咗另外3位參賽者之後將擂主畀咗第位參賽者）嘅人係第4集（2014年4月26號）嘅「泳凝」呢位。

神通廣大最簡單嘅通關密碼
呢個遊戲從開播到而家，神通廣大呢關入面，最簡單嘅通關密碼係第15——17集（2014年6月28號、2014年7月5號、2014年7月12號），嗰幾集嘅通關密碼凈係得3個中文字+3個數字+三個英文字母嘅組合。
見多識廣2

見多識廣2係廣州電視台搞嘅一部遊戲節目，佢係包括咗趣味益智、遊戲服務喺埋一齊嘅文藝類節目。呢部片係繼2014年4月—11月期間播嘅見多識廣之後嘅第二部節目。佢通過揀觀眾唔係幾知或成日傳嘅「粵文化」（包括咗文字、順口簧、地名、典故、美食、愛情俗語等等），重通過咗情景演繹、問答搶答，嘉賓PK同專家解釋呢啲方式畀大家提供咗新舊嘅粵文化知識、資訊同潮流。重可以滿足廣州本土新生代、外地新客家人點樣睇廣府文化，同時重畀好多嘅觀眾點樣睇廣州，重提供咗大家嘅日常生活方便嘅嘢。呢部遊戲節目從2015年5月2號開播，2015年7月11號播嗮。

遊戲規則
呢部片同第一部嘅見多識廣唔一樣，佢係從之前嘅個人PK環節改成一個家庭嘅挑戰環節。而組數從之前嘅6—10人改成3人一組，入面3個隊。
覆蓋網絡

覆蓋網絡（英文：overlay network）係指一個「建立喺第個網絡之上」嘅電腦網絡；個網絡啲節點之間會有連繫，而呢啲連繫冚唪唥都會喺底層嗰個網絡嗰度有對應。
見到細秋

井之頭公園，紀念碑有見到細秋譜曲，中田喜直親筆。
見到細秋，日本童謠。佐藤八郎作詞，中田喜直作曲。一九五五年日本放送協會搞場秋之祭典，伴久美子首依支歌。支歌好多番唱，一九六五年打後，日本音樂教科書常見。
日文歌題寫法有幾種，按日本歌曲登記，寫ちいさい秋みつけた，又有小さい秋みつけた、ちいさい秋見つけた、小さい秋見つけた、小さい秋みいつけた等寫法。

詩
詩詞講秋，一般來講，秋無分大細。特登叫細，咁同一般人見到秋分開，純屬個人經歷。屬個人經歷之故，細秋所有現象，外人各有理解。
現今都話佐藤八郎幼年感受。佢細個燒傷，並唔能自己出房，返小學都要亞媽孭。亞媽基督徒，會跟亞媽返聖堂。
詞有三段，段段開頭，日本版耍盲雞，邊個呀，邊個呀，邊個呀，見到你喇。接住話細細秋，見到你喇。弱身唔能出外，佢無份玩，睇唔清出面事，只有憑蜘絲馬迹，眼耳鼻皮去感受，曉得佢自己個細細秋。各段就寫依啲現象。
第一段講佢所聽。出面有細蚊玩耍盲雞。日本叫矇眼捉人嗰個做鬼，其他人拍手耍鬼。拍手聲，耍盲雞喺日本為春秋時節遊戲，皆因夏冬細蚊有更好玩嘢做。同時又有笛聲，又有紅頭伯勞叫聲。
第二段講佢睇出色彩。住間房北向，唔曬日光，睇落陰暗。玻璃矇，出面睇唔到入面，入面睇唔到出面。目光空色，奶粉溶開成奶色。向北一解話依間講屋內住房，另一話醫院長期病人房。
第三段講更遠。天色曚。聖堂上風向雞，心口甩皮，如同日暮紅。
佢同父異母妹，佐藤愛子，寫咗本血脈，有佐藤八郎少年事。詩文內容可以推斷。
見報

《見報》，係馬克媒體旗下嘅一個聲稱「中立」嘅雙周報兼傳媒網站，由前香港政黨新思維成員黃成智喺2016年11月11號創立。

歷史
2016年11月11號，前香港政黨新思維成員黃成智召開記者會，宣布創立雙周報兼傳媒網站《見報》。《見報》班底以親建制派嘅《東周刊》為主。《見報》頭一個階段印刷3萬份，而頭三個月就以雙週免費形式派發，每兩個星期五出版，之後就由雙週報變成週報。《見報》嘅部份營運經費係由中國公司微信支付、騰訊等等刊登廣告畀嘅。

評論
《見報》創刊號第二板以「梁游私竇暗室培慾？」做標題，文章內容同相都同《大公報》喺11月2日刊登嘅《「梁游私竇過夜》報導一樣。2016年11月11日，呢件事被畀《大公報》認為《見報》有抄襲嘅嫌疑。
2016年11月11號，對於《見報》自稱「不偏不倚」，但係創刊號嘅頭版大標題就係《梁游攬港陪葬》，有學生認為《見報》扮中立。
2016年11月11號，香港政黨香港中立黨對於《見報》「秉持中肯中立嘅宗旨」，表示歡迎。
2016年11月12號，《成報》引述嘅「業內資深人士」話，《見報》副總編輯潘喜松成日失場，喺公司入面又間唔中瞓覺，喺行內已經成為笑話，結果好快傳到就老闆對耳，最終畀「DQ」（炒魷魚）。
覃帆

覃帆（英文：Esther Qin，1991年11月18號—），原籍中國廣西，係一位澳洲籍跳水運動員。
覃帆自細學習體操，12歲開始喺北京開始跳水訓練，初期從事女子跳台，後嚟因北京隊缺乏女子跳板選手，遂改為跳板。2009年，覃帆移民澳洲。
覃帆就讀墨爾本皇家理工大學，學習專業為電影制片。
覃帆嘅男友劉連係一位籃球運動員，依家效力於中國籃球職業聯賽球隊吉林東北虎。兩人係喺2013年世界大學生運動會期間相識，當時就讀於東北師範大學嘅劉連係中國大運男籃嘅第一得分手，佢同覃帆喺大運村相愛，並維持異國戀至今。
覆雨翻雲

《覆雨翻雲》係香港作家黃易寫嘅武俠小說。
艾哲倫保迪

艾哲倫保迪（粵拼：ngaai6 zit3 leon4 bou2 dik6，英文：Adrien Nicholas Brody，1973年4月14號—）係個美國男演員。佢喺1991年出道，出名嘅作品有《鋼琴戰曲》同《布達佩斯大酒店》。2002年嗰陣憑住《鋼琴戰曲》攞到奧斯卡金像獎最佳男主角。
艾因

艾因係阿拉伯聯合酋長國阿布扎比酋長國第二大城，亦係阿聯酋第四大城，近住阿曼邊境。
艾坪林

艾坪林（英文：Epping Forest）係英國英格蘭雅息士一個區，響正大倫敦北面，區政府響艾坪。
艾哈邁迪內賈德

艾哈邁迪內賈德（波斯文：محمود احمدی‌نژاد‎，1956年10月28號—）係伊朗政治人，喺2003年4月當選做德黑蘭市長。2005年8月3號就任伊朗總統。
艾夫斯堡

艾夫斯堡（英文：IF Elfsborg）係瑞典布羅斯一間職業足球球會，依家踢緊瑞典超級足球聯賽。
艾坪

艾坪（英文：Epping）係英國英格蘭雅息士艾坪林區政府所在地。
艾哥迪利斯足球會

艾哥迪利斯足球會係希臘克里特島一間個足球會，喺1929年成立。
艾圖塔基

艾圖塔基（粵拼：aai3 tou4 taap3 gei1；英文：Aitutaki）係曲克群島一島，亦係曲克群島第二多人口嘅島。入面有環礁湖，湖有15個島仔。總面積得18.3km²。
尤其佢最西邊嘅阿魯坦加係個主要村鎮。曾經喺2010年6月被列做世界最靚海島嘅地方。
艾夏理士

艾夏理士（粵拼：ngaai6 haa6 lei5 si6，英文：Ed Harris，1950年11月28號—）係個美國嘅男演員同導演，喺1976年出道，出名嘅作品有《真人Show》同《太陽神13號》。
衡陽電視台資訊頻道

2016年11月3號晏晝，衡陽有線發佈咗份停播公告，話個台接上級有關部門通知，連同生活頻道一齊停播，原先嘅都市頻道改名做公共頻道。當晚新聞結束後，頻道信號變成黑屏帶「停播」字樣嘅畫面。第二日，當地嘅有線電視將資訊頻道同生活頻道變成雪花畫面，而網上嘅直播信號都落埋架。
衡陽南嶽機場

衡陽南嶽機場（粵音：hang4 joeng4 naam4 ngok6 gei1 coeng4）係喺中國湖南嘅一個機場，喺2014年嗰陣起好兼且開放畀人用嚟搭飛機。
衢江區

衢江區係中國浙江衢州一個市轄區，總面積1748平方公里，人口40萬。
衣川里佳

衣川里佳 ，係日本嘅一個女藝人同埋配音員。
衡陽縣

衡陽縣係中國湖南衡陽一個縣，總面積2502平方公里，人口112萬。
衢州機場

衢州機場（粵音：keoi4 zau1 gei1 coeng4）係喺中國浙江嘅一個機場，喺1933年嗰陣起好。
箍牙

箍牙（粵拼：ku1 ngaa4；英文：Orthodontics）係牙醫學嘅一門專科。有啲人啲牙唔齊，哨牙，或者移咗位，所以用牙箍整返齊啲牙。

歷史
箍牙呢樣現代科學可以追溯到1800年代。喺箍牙呢行，最有影響力嘅貢獻者有Norman William Kingsley（英文：Norman William Kingsley）同Edward Angle（英文：Edward Angle）。Edward Angle就整咗第一個簡單嘅系統攞嚟做分類不正咬合（英文：Malocclusion），而呢個系統一用就用到今時今日。
直到1970年代中，牙箍成形嗰陣個樣就係每隻牙附近都會有啲屈曲咗嘅金屬。隨住膠水嘅改良，箍牙就開始變做將個金屬鋼線黐喺副牙上面嘅金屬到再將鋼線連到牙嘅兩邊，呈一個U形。

方法
上、下牙骹嘅功能性擴展器
對於牙齒位置唔整齊（不正咬合（英文：Malocclusion））嚟講，一般嘅治療大概會用1至3年去完成。期間，牙箍會每4到10個禮拜去比箍牙醫生微調。箍牙醫生係牙科嘅其中一個專業人士，佢哋喺大學到訓練過喺預防、診斷、牙科治療同面部唔整齊嘅治療。箍牙醫生提供咗一系列嘅治療選項，有矯正排亂咗嘅牙齒、矯正上排牙同下排牙未合得埋嘅情況、對齊牙骹位。隨住箍牙病人越嚟越多，而家都越嚟越多去治療骨架唔齊嘅情況，例如用功能性矯正器（英文：List of orthodontic functional appliances）、正畸頭飾（英文：Orthodontic headgear）、可拉動嘅矯齒面具（英文：Facemask (orthodontics)）去促進或抑壓口腔嘅發展。

牙箍
牙箍
牙箍通常會放喺牙齒嘅前面，都有機會放喺牙齒嘅背面（即係內箍（英文：Lingual braces））。個牙箍鋼環係用不鏽鋼同瓷器整好咗，之後用膠水將拱形鐵線黐喺每隻牙中間。而箍牙嗰個弓線（英文：箍牙弓線）就以拱形穿喺牙上面去畀條弓線喺三維空間受限制咁郁。
除咗弓線外，透過橡筋同彈弓都可以施力去將牙齒互相推開或者合埋等佢唔好有窿窿罅罅。

正顎手術
正顎手術係用嚟解決嚴重嘅不正咬合。喺手術期間會打碎啲骨，再同鈦或者全吸收式支架（英文：Bioresorbable stent）嘅板同螺絲去固定打碎咗嘅位等傷口好返。喺手術後，就會做返正常嘅箍牙治療去將啲牙移去最後嘅位。
箕作氏兔銀鮫

箕作氏兔銀鮫（學名：Hydrolagus mitsukurii），係銀鮫科魚類嘅一種。
筻

筻（讀更如更加），捉魚架生，形似螺，口闊尾窄。竹造，口開上半，口有手柄，捉實來撈魚。用竹造，又叫竹筻。
屈大均廣東新語提過水上人蛋戶有竹筻。
箍

箍，用品一類，用來束住啲嘢。按字原本講竹做嘅篾圍住嘢，束實佢。然而箍乜料做都有，木片、銅、鐵、鋁、塑膠、橡筋等等。
箍用法好多。用喺人身，頭箍、髮箍、牙箍、手箍、腳箍、頸箍、眼鏡箍。用喺桶嘅鐵箍，又有用喺瓦煲嘅鐵綫箍。
西遊記中，唐三藏幫孫悟空頭上帶箍，管教孫時，就唸緊箍咒令佢頭痛欲裂。
箕

箕係一種農具，以風分離榖同糠。用箕叫揚穀，古稱「簸揚」。後尾發明風櫃，就慳好多人力。

字
古時無竹頭，「其」字正正係箕嘅象形，廿字中一乂。
箐門

箐門縣（粵拼：coeng1 mun4，越南文：Huyện Xín Mần）係越南河江下轄嘅一個縣。
護理學

護理學（粵拼：wu6 lei5 hok6，英文：Nursing）係自然科學、社會科學、人文科學等多學科相互滲透嘅一門綜合性應用學科。
護膝

護膝，護具之一，墊一種，厚墊包住膝頭前面，保護膝頭免受傷害。要做啲激烈動作，有機會膝頭哥撞落地，又或者撞到放置硬物。依類動作，例如要走得快、跳、種種運動，諸如騎馬、踩單車、踩滑板，又或者打波，好似足球、排球、羽毛球、手球、籃球、馬球、曲棍球之類，依啲通通有機會膝頭重傷，就要戴護膝。軍隊兵士，差人特種部隊亦有同樣需要，要戴護膝。
護膝用料按用途而異，古代多用布、革。現今物料多，好多用塑膠。

名
上古叫韎韐，詩經有云，「韎韐有奭、以作六師。」
漢時起叫蔽膝，好多時用布造。又叫韠，釋名有釋衣服，「韠，蔽也，所以蔽膝前也，婦人蔽膝亦如之。」同音有韍、黻、袚。
護膝個字，至少可以追至大明之初。洪武年間，有本對相四言雜字，簡單提及，兼且繪有護膝一對。金瓶梅兩度寫有護膝，描寫女子，「一雙挑線香草邊闌、松竹梅花歲寒三友醬色段子護膝。」又「衣服底下穿著紅𫄉綢褲兒，線捺護膝。」
亦其他叫法，如包膝。
英文叫knee pad，即係膝之厚墊。
護踭

護踭（Elbow pad），係護具之一，墊一種，厚墊包住手踭前面，保護手踭免受傷害。
護身符

護身符（粵拼：wu6 san1 fu4；英文：amulet），又有叫行運符（粵拼：haang4 wan6 fu4），係指一啲畀人認為係會保護戴住佢嘅人嘅物品。
譽宴集團

譽宴集團（U-banquet Group）係香港一間中式酒樓飲食集團。由於創辦人張家豪喺反送中運動期間嘅言論同埋譽宴不時贊助親中派無綫電視嘅節目，又曾經為自由黨張宇人助選，所以有啲黃色經濟圈支持者會將譽宴集團視為「藍店」。
佢地曾經上市以譽宴集團控股名義上市(港交所：1483)，但之後分拆咗，本來上市嘅公司賣走咗中式酒樓業務並改名做網譽科技。

史
譽宴喺2011年1月1號成立，由張家豪創辦。譽宴前身係彩福婚宴集團，喺2000年開設第一間分店。其後因為經營理念不合，同彩福另一名股東分家，再改名做譽宴。彩福婚宴之後曾經對外表示，兩個集團唔存在合作關係。
2013年12月10號，譽宴集團喺創業板以配售形式上市，發行1億股股份，當中5000萬股係新股，配售價介乎1至1.2港元之間，當時嘅上巿代號係8107。

爭議事件
喺武漢肺炎疫情期間，譽宴曾經被揭發逼員工接種武漢肺炎疫苗，另外主席張家豪更宣稱香港反送中運動年輕抗爭者俾人利誘掟汽油彈，因而激起民憤，一啲網民呼籲要全面杯葛譽宴。
護髮素

護髮素，係化粧品類，洗頭嗰陣用，可以美髮同保護或改善頭髮質地咁話。護髮素成分包括：保濕劑、酸性劑、硅油、油類、活性劑、抗靜電劑、水解蛋白質、熱保護劑、色素、香料、防腐劑咁。
護膊

護膊（Shoulder pad），係護具之一，墊一種，厚墊包住膊頭前面，保護膊頭免受傷害。
護花危情

《護花危情》（粵拼：wu6 faa1 ngai4 cing4；英文：Witness Insecurity）係香港無綫電視製作嘅時裝電視劇，由黃宗澤、鍾嘉欣、秦沛同蔣志光領銜主演，監製劉家豪。呢套劇用保護證人組督察同小提琴家嘅愛情故仔做主題。
譽·港灣

譽·港灣（英文：The Latitude），以前叫做萊茵港（英文：Rhine Harbour）喺香港九龍新蒲崗太子道東638號，呢幅地皮原本係新蒲崗裁判法院同新蒲崗政府合署所在。新鴻基地產發展。項目喺2010年11月落成，2011年3月入伙。

交通
港鐵屯馬綫啟德站B出口。

簡介
譽·港灣地盤面積係137,000平方呎。建成之後住宅樓面面積為1,025,000平方呎，提供1,159伙單位，標準單位提供1至4房間隔，面積約莫571至到2,032方呎。物業基座係佔地約莫21萬方呎嘅商場Mikiki，會喺2011年5月開幕。呢個項目喺2009年4月中發售。發展商成個項目用料成本係約莫值10億元。例如1A、2A座嘅交樓標準，就配備德國名牌Gaggenau爐具，浴室交樓標準亦都包括Kohler浴缸、Hansgrohe水龍頭等等。飯廳同睡房採用嘅玻璃就同同系嘅天璽同級，係雙層玻璃中空設計。

歷史
新鴻基地產喺2004年10月買入呢幅土地。
項目喺2005年叫做「萊茵港」。
萊茵港嘅模擬圖喺2006年，喺新鴻基地產2005至到2006年嘅年報中第一次曝光。
2008年7月14號，萊茵港正式改名做「譽·港灣」，模擬圖中嘅設計亦改咗少少。

特色
配合基座嘅大型商場，可望做東九龍嘅新地標。
譽·港灣設有基座，確保住戶嘅景觀唔會受阻。
配合新啟德發展計劃做賣點，加上居高臨下嘅景觀優勢，未來嘅啟德社區都睇到。
啟德發展計劃用低密度設計，景觀受阻同「屏風效應」等等問題嘅隱憂比較少。
住宅項目將包括區內罕有嘅四房單位。
行人天橋連接港鐵啟德站同埋未來嘅啟德發展區。
譚兆偉

譚兆偉（1970年9月17號—）係香港足球員，而家效力香港甲組足球聯賽嘅傑志。打進攻中場嘅佢喺傑志嘅波衫冧巴係8號，佢後生時係「東方王朝」嘅其中一員，同效力南華足球隊、同樣係進攻中場嘅山度士齊名，經過幾次轉會後喺2004年加盟傑志到而家。

個人生活
1990年代中期，香港爆發錫安教飲雙氧水風波，當時譚兆偉一家亦係錫安教教徒，及後佢重同傳媒承認曾經有飲雙氧水嘅習慣，因此後嚟被球迷稱為「雙氧偉」。
譚傑希

譚傑希（英文：Jackie Tam；1988年12月2號—‧），用過藝名譚佑銘（粵拼：taam4 jau6 ming5；簡化字：谭佑铭），漢族，中國大陸歌手、演員、主持人，喺多倫多大學畢業。2010年參加湖南衛視主辦嘅《2010快樂男聲》攞到廣州賽區冠軍、全國殿軍。同年發行首隻原創單曲《女朋友要帶回家》，2013年發行首張個人專輯《賴校生》。

經歷
1988年，喺廣東省深圳市一個普通工人家庭出世。2001年，喺加拿大多倫多大學留學。2006年，被請做加拿大哥倫比亞國際學院藝術節表演嘉賓。2008年，攞到北美K歌王爭霸賽季軍、加拿大中文電視台主辦嘅夢想奧運北美華裔青少年才藝大賽二等獎。2009年，返國參加深圳衛視舉辦嘅《中國流行音樂金鐘獎大賽》攞到該賽事全國總決賽男子組銅獎。2010年，參加湖南衛視《2010快樂男聲》獲得廣州賽區冠軍、全國殿軍，而紅咗，進入演藝圈。2011年，發行單曲《女朋友要帶回家》、《跑跑跑跑跑》等。2012年，參與影視劇《全城高考》、《檸檬》等電影嘅拍攝。2013年，發行首張個人全創作專輯《賴校生》。2015年5月，改名做譚佑銘。
譚公道

譚公道（Tam Kung Road）係香港九龍一條街，嚮馬頭涌，附近原先有座譚公廟，嚮第二次世界大戰時畀日本人炸咗。
另外，譚公道亦都有好多嘅食肆。呢啲食肆都有好大嘅知名度，令成條街嘅知名度大幅提昇。
譚凱倫

譚凱倫（英文：Helen Tam，1994年7月22號—）係香港女藝人，本職做寵物美容，2016年參選ViuTV選美節目《美選D.n.A》入圍最後十強而開始出名，2017年同ViuTV簽約而入行，係少有有明顯紋身嘅香港女藝人。

簡歷
譚凱倫出身單親家庭，細個阿媽交佢畀個無血緣關係嘅婆婆湊，之後因為錢銀瓜葛先至跟返阿媽，後尾遭受嚴重家暴，要入青年宿舍住。
有娛樂雜誌寫過話譚凱倫家姐係無綫電視藝員譚凱琪，但之後譚凱琪已經澄清咗兩人無親屬關係。
2016年，譚凱倫參選ViuTV選美節目《美選D.n.A》，全身有五個紋身而畀觀眾留意，俾人叫「紋身姚子羚」。雖然佢入最後十強之後止步，但ViuTV都睇中佢，簽約入行做藝人。出道作品喺真人騷節目《開工》做其中一位主持，之後亦拍過唔少節目，包括清談節目《晚吹—書到用時》、寵物旅遊節目《飛不甩家毛》，亦客串電視劇《VR驅魔人》等等。
譚兆成

譚兆成係香港親中派政治人物兼飲食界人士。

選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。
譚公廟道

譚公廟道（英文：Tam Kung Temple Road），係香港筲箕灣一條馬路，由阿公岩村道、東喜道開始，去到阿公岩村道、阿公岩村里交界。街名係嚟自筲箕灣譚公廟。
譚凱琪

譚凱琪（Zoie Tam，1981年10月10號—），係香港女演員，初出道係歌手，拜師日本嘅小室哲哉（中文：小室哲哉），2000年出過唱碟，之後曾經拍過電影同幫亞洲電視拍劇，去到2007年到2013年中就做香港有線電視藝員，再喺2013年10月跳槽無綫電視。

屋企
譚凱琪嘅家姐係前藝人譚凱欣，姐夫係朱永棠（中文：朱永棠）。
另外過往一路有誤傳話前主播（中文：主播）譚凱韻同藝人譚凱倫分別係佢二家姐同細妹，但譚凱琪已經澄清咗佢同兩位無任何親屬關係。

演出
呢個表唔完整，歡迎加料。
華倫提尼安二世

華倫提尼安二世（Valentinian II，371年—392年5月15號）係羅馬帝國皇帝，375年到392年在位。
華倫西亞

華倫西亞（華倫西亞話：València，西班牙文：Valencia）係西班牙第三大城市、歐洲第二十一大城市，位於東部沿岸地區，係港口同工業城市。係華倫西亞自治區嘅首府。

名
公元前138年，羅馬人發現呢座叫 Valentia [wa'lentia]嘅城市。喺拉丁文中 Valentia，意思係「力」、「活力」。喺摩爾人佔領嗰陣叫做 Balansiya。經過變音，華倫西亞語和西班牙話中分別變成 València [va'lensja] 同 Valencia [ba'lenθja] 。喺加泰隆尼亞中部地區，València 嘅發音係 [bə'łεnsjə]。

歷史
華倫西亞市距離地中海得3公里，橫跨圖尼亞河，係歐洲最富饒嘅區域之一。市內運河交織咁穿越陸地，稱為水田，周圍都係適宜耕作嘅平原，盛產橙同檸檬。摩爾人當華倫西亞係人間天堂。回教徒統治呢塊土地成500年咁耐，爾座城靚到吸引咗西班牙英雄熙德（El Cid）注目。公元1094年，熙德征服咗華倫西亞城，但佢死後，華倫西亞又再落入摩爾人手中。公元1238年，華倫西亞被海梅一世攻陷，仲納入阿拉貢王國版圖中。15世紀嘅華倫西亞盛極一時嘅黃金時期，當時華倫西亞超越巴薩隆拿做咗地中海嘅金融中心，除咗農業財富同新興港口，製陶業同絲織業都急速成長，重喺1474年成立全國第一間印刷所。華倫西亞的繁榮一直持續到1609年，菲臘三世將摩爾人逐出西班牙，咁樣令到華倫西亞嚴重受創，冇一個城市好似華倫西亞咁流失咗三分之一人口，而且流失嘅大部分人口都係農工。受到嚴重傷害嘅華倫西亞喺十八世紀初淪為馬德里嘅一個附屬省份。1936年，西班牙內戰爆發，國民軍嘅裝備係共和軍嘅十倍有多，共和軍喺馬德里嘅控制權好快被打倒，被迫遷都華倫西亞，華倫西亞成為共和軍最後最重要嘅要塞，就係因為咁受到裝備精良的國民軍猛烈轟炸，遭受到極嚴重嘅破壞。1982年華倫西亞成為西班牙新嘅自治區，華倫西亞城理所當然就做咗華倫西亞自治區嘅首府。

蝙蝠傳說
傳說喺13世紀，為咗驅趕入侵嘅摩爾人，阿拉貢國王海梅一世率大軍東征，想收復華倫西亞城。喺一場戰役，一支敵箭射向集中緊指揮場仗嘅海梅一世，啱啱嗰時一隻蝙蝠飛過，幫佢擋咗呢支攞命箭。華倫西亞城光復後，為咗多謝蝙蝠嘅庇護，封佢做保護神，重被排入城徽。咁樣，蝙蝠滲透華倫西亞嘅文化。
華倫西亞島

華倫西亞島（Valentia Island）係愛爾蘭島西南面一個島，26平方公里大，歸愛爾蘭嘉里郡管。呢度係第一條橫跨大西洋嘅電報電纜嘅起點。
華倫西亞籃球會

華倫西亞籃球會（英文：Valencia Basket）係西班牙華倫西亞嘅職業籃球球會，依家打緊西班牙籃球甲級聯賽。
蔡敏

蔡敏，香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。
蔡昊哲

蔡昊哲（1997年11月8號—）係大韓民國嘅一個男藝人同埋歌手。
蔡振賢

蔡振賢（粵拼：coi3 zan3 jin4，Choi Chan In，1993年3月10號—），喺澳門出世，係澳門足球運動員，而家澳門足球代表隊嘅成員。
蔡敏瑞

蔡敏瑞，係大韓民國嘅一個女藝人同埋演員。
蔡承憲

蔡承憲，香港親中派民建聯政治人。
喺政府大幅度削減直選議席同排除民主派參選嘅2023年香港區議會選舉，蔡承憲曾經以民建聯名義參選地區委員會界別（屯門），攞到152票，成功當選。
蔡敏君

蔡敏君，JP（英文：Alice Choi Man Kwan；1973年11月13號—），香港政府官員，而家係九龍城民政事務專員。

政府內工作
蔡敏君喺2001年加入政務職系，曾經喺多個政策局同部門工作，包括民政事務總署、前教育統籌局、財經事務及庫務局、政制及內地事務局、房屋署同埋商務及經濟發展局。佢喺2020年被調任九龍城民政事務專員前，係商務及經濟發展局首席助理秘書長（工商）。

2020年香港立法會選舉對候選人進行政治審查
喺2020年香港立法會選舉，就各地區直選選舉主任嘅安排，政府打破過去由當區民政事務專員擔任選舉主任嘅傳統做法，而係跨區配對。其中蔡敏君身為九龍城民政事務專員，本應隸屬於九龍西選區，但政府就安排佢跨區出任九龍東選區嘅選舉主任。呢個安排被視為為剝奪有意參選一啲民主派立法會選舉參選資格鋪路。
去到7月26號，報名參選九龍東選區嘅黃之鋒喺社交媒體表示收到蔡敏君嘅信件，內容提及佢喺香港眾志時期嘅工作，「民主自決」嘅主張，美國國會協助港人而通過《香港人權及民主法案》，外國政府因應香港官員行為對香港進行制裁等等嘅事，民主派運用《基本法》賦予立法會權力否決預算案等事宜。黃之鋒評論呢封信充份反映政權鉅細無遺嘅政治審查。

被指控多次違反武漢肺炎期間政府群組聚集限制
武漢肺炎香港疫情期間，蔡敏君曾經多次被批評多次違反限聚令。
喺2020年7月，佢曾經被投訴喺第三波疫情爆發仍然參與私人卡拉OK聚會，傳媒報道嘅照片當中，蔡敏君亦無戴口罩。蔡敏君之後就聲稱佢當時有做適當防疫措施。去到7月26號，黃之鋒公開喺社交媒體回應佢作為該年度立法會選舉九龍東選區選舉主任嘅時候，亦有提及事件，形容佢作為政府高級公務員，喺7月初的第三波疫情爆發期間，仍然唔帶口罩參與私人卡拉OK聚會，情況令人擔心。
去到2021年3月，香港童軍總會舉行「第1屆行政人員高級訓練班」畢業活動，蔡敏君都有出席，現場超過30人。但當時限聚令仍然生效，而根據政府當時嘅規例，即使係私人物業，如果容許公眾人士不時進入，咁樣嗰度亦符合公眾地方嘅定義。另外，任何一個宴會活動嘅人數喺任何時間亦唔可以超過20人。
去到2022年1月，疫情仍然嚴峻，好多市民都受限聚令限制唔可以聚會，生活受到一定影響，消防處被揭發喺尖沙嘴消防局大樓嘅會社內舉行百人聚餐午宴，其中包括蔡敏君在內，仲有消防處處長梁偉雄、建築署長何永賢、行政會議成員葉國謙、立法會議員楊永杰、深水埗民政事務專員黃昕然、深水埗警區指揮官吳樂俊，仲有警務處、民政署同埋食環署嘅高級官員都有出席，事件被人批評，話呢啲官員知法犯法。
蔡敦祺

蔡敦祺，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡文旭

蔡文旭，台灣民進黨政治人物，曾經做過嘉義市議員，2013年因為對蔣介石銅像潑漆，被認定違反刑法煽惑他人犯罪或違背法令罪，處拘役20日。
蔡政勳

蔡政勳（粵拼：coi3 zing3 fan1；英文：Andy），係臺灣音樂製作人、作曲家。

經歷
2006年，佢憑住林俊傑《一千年以後》 攞到百事音樂風雲榜港臺最佳編曲獎。2007年，佢憑住林宇中《工體北》攞到百事音樂風雲榜港臺最佳編曲獎。2008年，佢同陳建瑋、任中強創立「任督二脈音樂工作室」。2016年，佢憑住《燈光》入圍第27屆金曲獎最佳單曲製作人獎。
糖果啫喱傳奇

《糖果啫喱傳奇》（英文：Candy Crush Jelly Saga），係由英國遊戲公司國王數碼娛樂（King）開發，係《Candy Crush Saga》同𠹺《糖果梳打傳奇》嘅續作，已經喺2017年11月24號推出。佢同之前嗰兩隻遊戲唔同嘅係多咗可以同電腦程式（Boss）決鬥。而家已經更新到有成三千幾關。

關嘅類型
擴散果醬關：將果醬舖滿成個畫面先可以過關。
食棉花糖蟲關：搵嗮匿埋响冰下面嘅所有粉紅色棉花糖蟲先可以過關，唔同以前嘅關嘅係呢啲棉花糖蟲會不停郁去其咃位置，令佢哋更加難搵到。
收集馬騮仔關：將所有馬騮仔送到去某條線下面先可以過關。
打大佬關：分咗三種大佬，要同仿喺限定歩數入面鬥快做嗮任務（擴散果醬、食棉花糖蟲、收集馬騮仔）。
普通關（Normal Level）：個掣係綠色或者粉紅色，唔難（例如第1關）。
難關（Hard Level）：個掣係紅色，一般難（例如第10關）。
超難關（Super Hard Level）：個掣係藍色，一個章節（15關）入面通常淨係會得2、3關，畀難關重難（例如第52關）。
糖果梳打傳奇

《糖果梳打傳奇》（英文：Candy Crush Soda Saga），係由英國遊戲公司國王數碼娛樂（King）開發，係《Candy Crush Saga》嘅續作，已經喺2014年10月20號推出咗。呢款遊戲有同步功能，玩𡁵嘅人嘅進度可以喺Android、iOS同𠹺Windows 10等等嘅平臺嗰喥切換。

有咩類型嘅關
食汽水關：要搵齊指定數量嘅汽水樽先可以過關。
食啤啤熊關：搵嗮匿𠹺响冰下面嘅所有綠色軟糖啤啤熊先可以過關。
泡泡關：將所有軟糖啤啤熊送到去某條線上面先可以過關。
清朱古力關：將黑同白嘅朱古力全部清嗮先可以過關。
食蜂蜜熊關：搵嗮蜂蜜入面嘅所有橙色軟糖啤啤熊先可以過關。
清香口膠關：將香口膠全部清嗮先可以過關。
擴散果醬關：將果醬舖滿成個畫面先可以過關。
普通關（Normal Level）：個掣係綠色，唔難（例如第1關）。
難關（Hard Level）：個掣係紫色，一般難（例如第10關）。
超難關（Super Hard Level）：個掣係紅色，一個章節（15關）入面通常淨係會得2、3關，畀難關重難（例如第52關）。
究極難關（Ultra Hard Level）：個掣係啡色，一個章節（15關）入面通常淨係會得1關，畀超難關重難（例如第87關）。
糖柑桔

糖柑桔，又叫糖桐餅，係用糖霜醃嘅桔，傳統上亦係農曆新年全盒其中一樣嘢食，寓意「有金有吉」。